Automjetet me dru zjarri, një alternativë e vjetër me aplikime të reja
Ideja bazohet në një teknologji që njihet si gazifikimi i drurit
Rik Bejts ende mban mënd një film me luftë që ka parë kur ishte fëmijë, në të cilin drutë e zjarrit shpëtuan situatën. Bejts thotë se gjithmonë kishte menduar nëse ngjarja e këtij filmi mund të bëhej realitet, por kurrë nuk kishte hedhur ndonjë hap konkret deri kur mbeti pa punë. Atëhere ai u regjistrua në një program doktorature të degës së inxhinierisë në Universitetin shtetëror të Nju Jorkut në Sirakuzë. Ai deshi të studjonte mundësinë nëse kamioni mund të punojë me dru. Profesori i tij i konsulencës, Klaus Dolli, thotë se motori i autobuzit të furnizuar me arra kokosi nuk ishte i parealizueshëm. Teknologjia njihet si gazifikimi i drurit. Druri ngrohet në temperatua të larta dhe me një sasi minimale oksigjeni nuk mund të digjet plotësisht, por krijon gaze që përdoren për të furnizuar gjeneratorët e energjisë ose motorët me djegie të brendëshme. Bejts e modifikoi kamionin e tij Ford GMC të 1969 me dru të gazifikuar. Ai instaloi një sobë me dru zjarri në karocerinë e makinës dhe e lidhi atë me motorin me disa tuba bakri. Copa druri të thata e të imta shfrytëzohen për të ndezur zjarrin. Druri nuk është aq efiçent sa benzina dhe nuk gjeneron fuqi të madhe, por Bejts dhe Dolli thonë se ka avantazhe të tjera. Një thes 18 kilogramësh me copra druri kushton rreth tre dollarë dhe me të mund të përshkosh 52 kilometra. Ata thonë se ky është më i lirë sesa benzina dhe më miqësor për mjedisin. Pemët janë vetëm fillimi dhe Bejts shpreson që një ditë kallami i misrit apo kashta e grurit, por edhe mbetjet blegtorale të përdoren si burim energjie të ripërtëritëshme për automjetet. Bejts thotë se sistemi me dru të gazifikuar që lidhet me makinën ose edhe me motorçikletën apo edhe me një rimorkjo, mund të jetë një alternativë e mirë veçanërisht për vendet e botës në zhvillim dhe zonat e thella. Klaus Dolli ka një vizion edhe më novator për aplikimin e sistemit. Bejts dhe Dolle kanë për të bërë edhe disa prova të tjera para sistemi për të cilin po punojnë të jetë gati të bëhet pjesë e trafikut rrugor. Por kur të bëhet, ata kanë në plan të tregojnë se çfarë kemi parë nëpër filma nuk është thjesht fantazi.